钦定古今图书集成/明伦汇编/氏族典/第284卷 > 黄仁俭
## 钦定古今图书集成/明伦汇编/氏族典/第284卷 > 黄仁俭

按《万姓统谱》：仁俭字约之，奉化人。幼警悟，长于记问，
恬淡韬晦，不与物竞，人莫窥其际。调淳安主簿，转监
台州支盐仓，摄郡幕，给军衣有纰薄者，群卒掉臂以
噪，座上皆失措。仁俭徐呼其长，谕以祸福，罗拜曰：“黄
佛子言，敢不听。”仁俭书法甚精，源流二王，而遒劲似
欧阳率更，真草行书皆见重于世，至今刻石犹有存
者。